याचिकाकर्ता बोले- इनमें कम नंबर वाले भी; राहुल को सजा देने वाले जज भी शामिल
supreme court:  To Hear Plea Challenging Promotion of 68 Judicial Officers in Gujarat, राहुल गांधी को मानहानि मामले में सजा सुनाने वाले जज हरीश वर्मा के प्रमोशन को चुनौती देने वाली याचिका पर आज सुनवाई होगी।
राहुल गांधी को मानहानि मामले में सजा सुनाने वाले जज हरीश वर्मा के प्रमोशन को चुनौती देने वाली याचिका पर आज सुनवाई होगी। सूरत कोर्ट के जज हरीश वर्मा समेत 68 जजों के प्रमोशन को चुनौती दी गई है। दरअसल, 65% कोटा नियम के आधार पर इन जजों का प्रमोशन हुआ है, जिसे सीनियर सिविल जज कैडर के दो अधिकारियों ने चुनौती दी है। मामले की सुनवाई सुप्रीम कोर्ट के जस्टिस एम आर शाह करेंगे।
याचिकाकर्ताओं ने दावा किया है कि कई ऐसे जज हैं, जिन्होंने प्रमोशन के लिए हुई परीक्षा में ज्यादा अंक हासिल किए हैं। फिर भी उनका सेलेक्शन नहीं हुआ। बल्कि उनसे कम अंक हासिल करने वाले कैंडिडेट को प्रमोट कर दिया गया ।
10 मार्च को जारी की गई प्रमोशन लिस्ट, सभी जज ट्रेनिंग ले रहे
प्रमोशन पाने वाले जजों को नए स्थान पर तैनाती मिली है। ये सभी अभी गुजरात ज्यूडिशयल अकादमी में ट्रेनिंग ले रहे हैं। इसी बीच उनके प्रोमोशन के खिलाफ सीनियर सिविल जज कैडर के ज्यूडिशियल ऑफिसर रवि कुमार मेहता और सचिन मेहता ने चुनौती दे दी। इन्होंने याचिका में गुजरात हाईकोर्ट की तरफ से 10 मार्च को जारी की गई प्रमोशन लिस्ट को रद्द करने की मांग की है। इसके अलावा गुजरात सरकार की तरफ जारी किए गए नियुक्तियों को कैंसिल करने की मांग की है।
पढ़िए मामले में अब तक क्या-क्या हुआ?
16 अक्टूबर 2022: गुजरात हाईकोर्ट ने ज्यूडिशियल ऑफिसर के प्रमोशन के लिखित परीक्षा ली।
16 नवंबर 2022: हाईकोर्ट ने परीक्षा क्वालीफाई करने वाली 175 ज्यूडिशयल ऑफिसर्स की सूची जारी की।
10 मार्च 2023: सीनियर सिविल जज के चुने गए ज्यूडिशियल ऑफिसर्स की सूची जारी की।
18 मार्च 2023: 68 जजों की नियुक्ति के नोटिफिकेशन जारी किया। इसमें जज एच.एच. वर्मा भी शामिल हैं।
सूरत कोर्ट के जज हरीश वर्मा ने राहुल को 2 साल की सजा सुनाई थी 
सूरत कोर्ट के जज हरीश वर्मा ने 23 मार्च को राहुल को 2 साल कैद की सजा सुनाई। हालांकि, 27 मिनट बाद उन्हें जमानत मिल गई। इसके अगले दिन राहुल की संसद सदस्यता रद्द कर दी गई। वह केरल के वायनाड से लोकसभा सदस्य थे। उन्होंने 2019 में कर्नाटक की सभा में मोदी सरनेम को लेकर बयान दिया था। कहा था- सभी चोरों का सरनेम मोदी क्यों होता है। इसके बाद गुजरात के भाजपा विधायक पूर्णेश मोदी ने राहुल के खिलाफ मानहानि का केस किया था।
मामले से जुड़ी ये खबरें भी पढ़ें...
1. जज ने राहुल की एक न मानी, कहा- सांसदी जाना ऐसा नुकसान नहीं जिसकी भरपाई न हो
राहुल गांधी को सांसदी वापस नहीं मिली। सूरत सेशन कोर्ट के जज रॉबिन पॉल मोगेरा ने गुरुवार को उनकी याचिका एक शब्द में खारिज कर दी। राहुल ने मानहानि केस में दोषी ठहराए जाने पर रोक लगाने की मांग की थी। पूरी खबर पढ़ें...
2. राहुल की संसद सदस्यता खत्म, फैसले के 3 घंटे बाद कहा- भारत की आवाज के लिए लड़ रहा हूं
लोकसभा की वेबसाइट से भी राहुल का नाम हटा दिया गया है। राहुल ने 2019 में कर्नाटक की सभा में मोदी सरनेम को लेकर बयान दिया था। उन्होंने कहा था- सभी चोरों का सरनेम मोदी क्यों होता है। पूरी खबर पढ़ें...